《谒诸葛公祠》
清代·冯廷櫆

坏垣欹径野花幽，肃肃灵祠祀武侯。红饭一盂村赛晚，黄桑千树庙门秋。

壁间画妓遗巾帼，山下征人役马牛。太息高麾游渭上，谁都天末大星流。

作者简介：（1649—1700）清山东德州人，字大木。康熙二十一年进士，授内阁中书。性孤介，不入大僚之门，生平知交惟赵执信一人。所为诗清警绝俗。有《冯舍人遗诗》。